Document ID: 32015R0228

KOMISSION TÄYTÄNTÖÖNPANOASETUS (EU) 2015/228,
annettu 17 päivänä helmikuuta 2015,
toimivallasta, sovellettavasta laista, päätösten tunnustamisesta ja täytäntöönpanosta sekä yhteistyöstä elatusvelvoitteita koskevissa asioissa annetun neuvoston asetuksen (EY) N:o 4/2009 liitteiden I-VII korvaamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon toimivallasta, sovellettavasta laista, päätösten tunnustamisesta ja täytäntöönpanosta sekä yhteistyöstä elatusvelvoitteita koskevissa asioissa 18 päivänä joulukuuta 2008 annetun neuvoston asetuksen (EY) N:o 4/2009 (1) ja erityisesti sen 72 artiklan,
sekä katsoo seuraavaa:
(1)
Asetuksen (EY) N:o 4/2009 liitteitä I-VII on muutettu neuvoston asetuksella (EU) N:o 517/2013 (2) Kroatian Euroopan unioniin liittymisen johdosta. Samalla asetuksessa (EU) N:o 517/2013 otettiin huomioon Viron rahayksikön muutos.
(2)
Latvia vaihtoi rahayksikkönsä 1 päivästä tammikuuta 2014 ja Liettua 1 päivästä tammikuuta 2015. Liitteet I-IV ja VII olisi muutettava vastaavasti.
(3)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyssä pöytäkirjassa N:o 21 olevan 4 artiklan mukaisesti Yhdistynyt kuningaskunta on ilmoittanut haluavansa osallistua asetuksen (EY) N:o 4/2009 hyväksymiseen ja soveltamiseen. Tämän vuoksi Yhdistynyttä kuningaskuntaa koskevat maininnat olisi lisättävä liitteisiin II ja IV-VII.
(4)
Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 1 ja 2 artiklan mukaisesti Tanska ei osallistunut asetuksen (EY) N:o 4/2009 hyväksymiseen eikä se osallistu tämän asetuksen hyväksymiseen, joten asetus (EY) N:o 4/2009 ja tämä asetus eivät sido Tanskaa eikä niitä sovelleta Tanskaan.
(5)
Tanska on kuitenkin tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 19 päivänä lokakuuta 2005 tehdyn Euroopan yhteisön ja Tanskan kuningaskunnan välisen sopimuksen (3) 3 artiklan 2 kohdan mukaisesti ilmoittanut (4) komissiolle päätöksestään soveltaa asetuksen (EY) N:o 4/2009 sisältöä siltä osin kuin sillä muutetaan neuvoston asetusta (EY) N:o 44/2001 (5), jota edellä mainittu 19 päivänä lokakuuta 2005 tehty sopimus koskee. Tämän vuoksi Tanskaa koskevat maininnat olisi lisättävä liitteisiin II ja IV.
(6)
Lisäksi on muutettava tiettyjä liitteiden VI ja VII kohtia niiden soveltamisen helpottamiseksi.
(7)
Tässä asetuksessa säädetyt toimenpiteet ovat asetuksen (EY) N:o 2201/2003 (6) 70 artiklalla perustetun komitean lausunnon mukaiset.
(8)
Tämän vuoksi asetuksen (EY) N:o 4/2009 liitteet I-VII olisi selvyyden vuoksi korvattava,
ON HYVÄKSYNYT TÄMÄN ASETUKSEN:
1 artikla
Korvataan asetuksen (EY) N:o 4/2009 liitteet I-VII tämän asetuksen liitteessä olevalla tekstillä.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
Tehty Brysselissä 17 päivänä helmikuuta 2015.

Labels: 2
11
0
18
15